|  |  |
| --- | --- |
| futer logo | УРЕДБАО ИЗМЕНИ И ДОПУНИ УРЕДБЕ О НОРМАТИВИМА И СТАНДАРДИМА РАСПОДЕЛЕ СРЕДСТАВА АКРЕДИТОВАНИМ НАУЧНОИСТРАЖИВАЧКИМ ОРГАНИЗАЦИЈАМА("Сл. гласник РС", бр. 110/2023) |

Члан 2

У Прилогу 3 - Упутство за рангирање истраживача у научним звањима за утврђивање корективног коефицијента изврсности, који је одштампан уз Уредбу о измени и допунама Уредбе о нормативима и стандардима расподеле средстава акредитованим научноистраживачким организацијама ("Службени гласник РС", број 96/23), у делу под називом: Корпус истраживача који се рангира, у тачки I. врши се допуна тако што се на крају додаје нова реченица која гласи: "Истраживач који стекне више звање, а остварио је додатак за изврсност по претходном звању, задржава право на корективни коефицијент за изврсност у звању у коме га је остварио до наредног рангирања."

У делу под називом: Резултати по типовима који се бодују и чији се збир бодова узима при рангирању истраживача по групацијама научних области, у тачки 4. Хуманистичке науке, подтачка Б. мења се и гласи:

"Б. М11 + М12 + М13 + М14 + М41 + М42. Матични научни одбор за историју, археологију и етнологију и Матични научни одбор за језик и књижевност, доносе одлуку о верификацији свих наведених категорија резултата, који се након верификације уносе у информациони систем еНаука у роковима утврђеним овим упутством."

После подтачке Б, додаје се подтачка В. која гласи:

"В. М43 + М44 + М51. "

Став 2. мења се и гласи:

"Приликом обраде података формирају се 24 бодовне листе А и Б листе истраживача за рангирања (за 4 групације научних области у 3 научна звања) и 3 В листе у Хуманистичким наукама. "

У делу под називом: Нормирање доприноса у коауторским резултатима, тачка II. мења се и гласи:

"II. Нормирање се примењује и за А. и за Б. и за В. типове резултата."

У делу под називом: Формирање засебне листе истраживача који имају резултате настале у колаборационим истраживањима, у тачки I. речи: "(примењују се правила која важе за Природно-математичке и Медицинске науке)" замењују се речима: "за период 2013-2022. године (примењују се правила из овог упутства која важе за Природно-математичке и Медицинске науке)."

У делу под називом: Рангирање истраживача у научним звањима по групацијама научних области, тачка I. мења се и гласи:

"I. Сви истраживачи се рангирају по научним звањима и групацијама научних области по опадајућој вредности збира бодова по А, Б. и В. "

Тачка II. мења се и гласи:

"II. Првих 7% истраживача са А. или Б. бодовне листе испуњава услов научне изврсности у групацијама научних области код којих је рангирање искључиво по А. и Б. листи. У групацији Хуманистичких наука првих 4% истраживача са А, Б. и В. бодовне листе испуњава услов научне изврсности. "

У ставу 2. речи: "остварује право на научну изврсност и задржава до првог следећег вредновања", замењују се речима: "који је укључен у финансирање између два рангирања остварује право на научну изврсност и задржава је до првог следећег вредновања."

У делу под називом: Остваривање права на вредновање изврсности у групацији научних области за свако научно звање, тачка I. мења се и гласи:

"I. Научна изврсност истраживача остварена по А, Б. или В. бодовној листи је основ за утврђивање листе изврсних истраживача за сваку групацију научних области и свако научно звање. "

У делу под називом: Рокови у односу на утврђивање корективног коефицијента и листе научно изврсних истраживача, тачка II. мења се и гласи:

"II. Рок за преузимање административних података из Регистра истраживача је 1. децембар.

Рок за преузимање научних података из репозиторијума радова еНауке је 10. децембар.

Рок да се доставе научне вредности (М вредности) је 13. децембар."

Тачка III. мења се и гласи:

"III. Прелиминарна листа научно изврсних истраживача приказује се са двоструко већим бројем рангираних истраживача у односу на оне који добијају додатак за изврсност (укупно 20% рангираних) и објављује се на интернет страници Министарства до 20. децембра, а коначна листа до 25. децембра."